Stuk gee blik op huwelik | Netwerk24
Stuk gee blik op huwelik
Deur Elretha Britz 03 Oktober 2019 06:01
Soos gereeld in die huwelik gebeur, was Angela die laaste om van haar man se ontrouheid uit te vind en sy was verslae toe “manlief” ná een van sy sakereise met die sak patats uitkom: “Ek is jammer, maar ons lewe net een keer en ons huwelik is al jare lank emosioneel dood.”
Só begin My Brilliant Divorce, ’n solo-toneelstuk deur Geral­jdine Aron oor die pad wat mev. Angela Kennedy-Lipsky deurworstel wanneer sy van haar Britse man skei nadat sy hom haar hele volwasse lewe lank bemin het.
Jani Marais, ’n honneursstudent in drama aan die Universiteit van die Vrystaat (UV), vertolk die rol van Angela en haar stryd om sin uit haar lewe te maak.
Daar is slegte dae en goeie dae, soms beland sy in ’n verleentheid, ander kere is haar storie ontroerend en humoristies. Die dramadosent Thys Heydenrych is die regisseur.
Die stuk is op 3 en 4 Oktober om 19:30 in die Scaena-teater op die UV-kampus op die planke. Kaartjies kos R20 tot R40 by Computicket.